[{"text_idx": "#000003", "text": "Ibilbide errazak Iratiko OihaneanDeskargatu Ibilbidearen Mapa"}, {"text_idx": "#000004", "text": "KintoaSorogainOrotz-Beteluko HariztiaAriztokiko behatokiaXendazaletasuna: GR11 eta GR12"}, {"text_idx": "#000008", "text": "HasieraPaisaietako soinuak \u2013 Oroz betelu"}, {"text_idx": "#000010", "text": "Antzinaroaren arabera, lau gai nagusi ziren: sua, ura, airea eta lurra.\nGure ibarretan, gure herrietan, gai horiek oraindik ere garrantzi handia dute eguneroko bizitzan. Aireak, adibidez, hostoen xuxurla dakarkigu gure oihanen artean; lurrak elikagaiak ematen dizkigu; urak gure alorrak ureztatzen ditu, eta suak gure etxeak berotzen ditu."}, {"text_idx": "#000011", "text": "Guk gai horietako bat izanen dugu solasgai: ura, alegia. Mendi hauen artean bizitza bezala isurtzen den errekako ura, hau da, era lasaian, pausatuan."}, {"text_idx": "#000012", "text": "Jesusen istorioa entzuteko zortea dugu, lanbide arrunt gogor batez mintzatu baitzaigu: barrankeadorea (errekatzailea). Lan hori neguan eta uretan egiten baitzen. Atera kontuak."}, {"text_idx": "#000014", "text": "Teknika hura Estatu Batuetatik ekarri zuen \u201cEl Irati\u201d enpresak, 1940an. Enborrak garraiatzeko molde hori almadien ordez zabaldu zen; almadiak seguruagoak ziren baina geldoagoak."}, {"text_idx": "#000015", "text": "Baina zer da barrankeoa edo errekatze-lana? Funtsean, izei eta pago enbor solteak jaisten dira ugaldean beheiti, Iratiko oihanetatik Agoitzeraino. Ura presen bidez biltzen zen; gero, presak laxtu edo askatu, eta ur-masa horrek enborrak errekan beheiti ekartzen zituen."}, {"text_idx": "#000016", "text": "Garraio-lanak bi fase zituen: lehenik, enborrak -2.000 inguru- ura biltzen zen tokietara eramaten ziren, eta gero, ur-kolpe hori ematen zen (pantanada), ugaldean beheiti Agoitzeraino jaisteko. Helmuga Agoitz baitzen."}, {"text_idx": "#000017", "text": "Lana neguko hilabeteetan egiten zen, ura indar handiz eta bortitz jaisten zela baliatuta."}, {"text_idx": "#000018", "text": "Langile koadrilek, bertzalde, bidean trabaturik gelditutako adarrak eta egur xehea desegin behar zituzten."}, {"text_idx": "#000019", "text": "\u201cPantanadak\u201d 15-18 egunean behin egiten ziren, urtegian zenbat ur bildurik zegoen eta Agoizko zur beharren arabera."}, {"text_idx": "#000020", "text": "Langileek bizkar-larruak janzten zituzten bizkarrean, eta txapinak, oinetan. Egun erdia bustirik ematen zuten, errekan sartu behar baitzuten."}, {"text_idx": "#000021", "text": "Ibai ibilbidean, toki arrunt arriskutsuak ere baziren; horietako bat, Ferretazulo. Barrankeadore lana 50eko hamarkadan bukatu zen, seguruagoa eta merkeagoa baitzen zura kamioietan jaistea."}, {"text_idx": "#000022", "text": "(Fotos cedidas por Joxe Etxegoien)"}, {"text_idx": "#000023", "text": "** Cables ae\u0301reos que transportaban desde el corazo\u0301n del bosque hasta el ri\u0301o, los troncos de los a\u0301rboles Hasta 14 km , desde Erremendi\u0301a hasta Oroz Betelu de cableado. Luego en el ri\u0301o se realizaban las pantanadas."}, {"text_idx": "#000024", "text": "Zatozte eta gozatu Irati ibaia, eta gozatu, halaber, hemen aurkituko dituzuen ibilaldi ederrak. Haritz kandugabeko oihan ederra dago hemen, Estatu guztian hobekien kontserbatutakoa."}, {"text_idx": "#000028", "text": "Orotz-Beteluko Udalari, kartela paratzeko leku bat uzteagatik."}, {"text_idx": "#000030", "text": "Liluragarri zaizkigu Nafarroako Pirinioak, gure paisaiak, gure oihanak gure ibaiak, hango jendeak oro. Maitasunez zaintzen dugu gure arbasoengandik jasotako natur eta kultur ondare guztia. Landa-eremuko bizimoldea aukeratu eta horixe jarri nahi dugu zuen eskura, gure landetxe sortaren bidez, guztiak ere ingurune paregabeetan kokatuak.\nDastatu paradisu berdeon lilura, denbora pausatua baita, eta utzi zuen gogoa dantzan hemengo bazterretan."}, {"text_idx": "#000031", "text": "Reyno de Navarra turismoak finantzatzen duen webgunea"}]